Боян Бойчев
Самота

chitanka.info

Падащ лист пожълтял

Сред гора от зелени пориви.

Отчаяние.

Хладен дъжд зажаднял

За пареща ласка без корист.

Обреченост.

Стъпки по улици познати

И профучаващи автомобили.

Желание.

Върхове недостигнати златни

И вълни с вятър препили.

Вечност.

Тъжни пожълтели листа

В огледални локви блестят.

Самота.

есента на 2005 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.